Hoopis närvilisem oli teine tegelane, kes jälgis sööklas mõnulejat kõrvalt kirsipuu otsast. Lõpuks ei pidanud tal närv vastu, hüppas alla ja krabinal posti mööda üles linnusööklasse. Otsemaid tegi toidul istuja tulija poole ähvardava hüppe, mille peale äraaetu sabaga vehkima ja vihaselt edasi-tagasi  tuuseldama kukkus. Siis aga avastas, et toidupalukesi on lumele pudenenud ja mõne pisike suutäie võib ka maast üles korjata.